Lamine Yamal

Lamine Yamal Nasraoui Ebana (s. 13. heinäkuuta 2007 Esplugues de Llobregat, Espanja) on espanjalainen jalkapalloilija, joka edustaa FC Barcelonaa ja Espanjan maajoukkuetta. Hän on pelipaikaltaan laitahyökkääjä. Hän on Euroopan- mestari vuodelta 2024. Yamal liittyi viisivuotiaana FC Barcelonan junioriakatemiaan eli La Masiaan. Hän pelasi jo 13-vuotiaana U16-joukkueen mukana ja oli yksi joukkueen parhaista pelaajista. Yamal on asunut koko ikänsä Kataloniassa, mutta hänen isänsä Mounir on marokkolainen ja äiti Sheila Päiväntasaajan Guineasta. Perheeseen kuuluu isän ja äidin lisäksi veli Keyne sekä sisko Baraa. Perhepiirissä on kannatettu FC Barcelonan lisäksi myös Real Madridia, ja Realin on raportoitu olleen yhteydessä Laminen isään saadakseen pojan siirtymään joukkueeseensa ennen syksyllä 2023 julkaistua jatkosopimusta FC Barcelonan kanssa, mutta Lamine itse on halunnut jäädä Barcelonaan. Lamine on myöhemmin itse kertonut, ettei aio koskaan edustaa Real Madridia, koska haluaa olla uskollinen Barcelonalle ja sen kannattajille. Lehtitietojen mukaan myös PSG on ollut kiinnostunut Yamalista ja tarjonnut hänestä peräti 250 miljoonaa euroa kesällä 2024 Barcelonalle. Siirtokorvaus olisi ollut toteutuessaan historian suurin, mutta Barcelona hylkäsi tarjouksen. Joan Laportan neuvonantaja Enric Masip vahvisti tarjouksen todeksi marraskuussa 2024. Yamalin esikuvia ovat Lionel Messi, Neymar ja Ronaldinho, joihin häntä on pelityylillisesti myös useasti verrattu. Uefan presidentti Aleksander Čeferin pitää Yamalia maailman parhaana nuorena pelaajana kesäkuussa 2024. == Seurajoukkueura == === FC Barcelona === Yamal pelasi ensimmäisen ottelunsa Barcelonan ykkösjoukkueessa 29. huhtikuuta 2023 tullessaan vaihdosta kentälle Gavin tilalle 4–0-kotivoitossa Real Betisiä vastaan. Hän oli tätä ennen harjoitellut jo useamman kerran Barcelonan edustusjoukkueen mukana, ensimmäisen kerran syksyllä 2022 ollessaan vain reilun 15 vuoden ja kahden kuukauden ikäinen. Hänestä tuli 15 vuoden ja 290 päivän ikäisenä Barcelonan kaikkien aikojen nuorin pelaaja. Kaudella 2022–2023, jolloin Barcelona voitti liigamestaruuden, Yamal pelasi pääsarjassa yhden ottelun. Yamalista tuli La Ligan eniten maaleja tehnyt 16-vuotias pelaaja kaudella 2023–2024. ==== Kausi 2023–2024 ==== Kaudella 2023–2024 Yamal pelasi FC Barcelonan edustusjoukkueessa heti kauden alusta alkaen. Vierasottelussa Granadaa vastaan 8. lokakuuta 2023 hänestä tuli 16 vuoden ja 87 päivän ikäisenä La Ligan kaikkien aikojen nuorin maalintekijä. Hän allekirjoitti 2. lokakuuta 2023 jatkosopimuksen Barcelonan kanssa vuoteen 2026 saakka. Sopimukseen sisältyi miljardin euron ulosostopykälä.https://www.mtvuutiset.fi/artikkeli/fc- barcelonan-kohkattu-ihmelapsi-allekirjoitti-jatkosopimuksen-mukana- jarisyttava-miljardioptio/8790552#gs.7kexdo Mestarien liigassa Yamalista tuli 4. lokakuuta 2023 vierasottelussa FC Portoa vastaan nuorin Mestarien liigan avauskokoonpanossa ollut pelaaja 16 vuoden ja 83 päivän ikäisenä, ja näin hän rikkoi Celestine Babayaron ennätyksen kolmella päivällä. Yamal sai joulukuussa Golden Boy The Youngest -palkinnon. Koulun takia hän ei osallistunut palkintoseremoniaan. Yamal pelasi kauden aikana 37 La Liga -ottelua eli oli poissa vain yhdestä ottelusta. Hän pelasi avauskokoonpanossa 22 kertaa. Hän teki La Ligassa viisi maalia: avausmaalinsa jälkeen kaksi maalia helmikuussa kotiottelussa Granadaa vastaan sekä yhden maaliskuussa kotiottelussa Mallorcaa ja yhden toukokuussa kotiottelussa Real Sociedadia vastaan. Hänen maalinsa Mallorcaa vastaan valittiin liigan maaliskuun maaliksi ja palkittiin lopulta myös Kauden maali -palkinnolla. Hänet nimettiin kauden päätteeksi myös La Ligan parhaaksi nuoreksi (alle 23-vuotiaat) pelaajaksi. Hänet valittiin elokuussa myös La Ligan kuukauden parhaaksi nuoreksi pelaajaksi. Espanjan supercupissa Yamal teki maalin välierässä Osasunaa vastaan, mutta loppuottelun Barcelona hävisi Real Madridille. Espanjan cupissa Yamal pelasi vain tappiollisen puolivälierän Athletic Bilbaota vastaan ja teki siinä maalin. Mestarien liigassa Barcelona eteni puolivälieriin ja Yamal pelasi kymmenen ottelua, joissa hän antoi kaksi maalisyöttöä. Kauden päätteeksi hänet valittiin Barcelonan kauden parhaaksi miespelaajaksi. Barcelonan parhaalle mies- ja naispelaajalle annetaan Aldo Rovira -muistopalkinto kauden päätteeksi. Palkintoa on miespelaajille jaettu kaudesta 2009-2010 alkaen ja useimmiten sen on voittanut Lionel Messi, kuusi kertaa. Palkinnon on luonut katalonialainen poliitikko Josep Lluís Rovira onnettomuudessa vuonna 2009 menehtyneen poikansa muistolle. ==== Kausi 2024–2025 ==== Yamal aloitti kauden erinomaisesti, kun hän merkkautti elokuun otteluissa maalin ja neljä maalisyöttöä. Edellisen kerran FC Barcelonassa vastaavanlaiseen kauden alkuun (4 ottelua – 4 maalisyöttöä) oli pystynyt Lionel Messi vuonna 2014. Hänet valittiin myös elokuun parhaaksi nuoreksi (U23) pelaajaksi. Maajoukkuetauon jälkeen syyskuussa Yamal jatkoi siitä mihin elokuussa jäi. Hän teki seitsemään minuuttiin kaksi maalia Gironaa vastaan ja hänet valittiin myös ottelun parhaaksi pelaajaksi. 19\. syyskuuta pelatussa Mestarien liigan ottelussa Monacoa vastaan hän teki uran ensimmäisen Mestarien liiga -maalinsa. Hänestä tuli Mestarien Liigan toiseksi nuorin maalintekijä, joukkuekaveri Ansu Fatia 28 päivää vanhempana 17 vuoden ja 68 päivän ikäisenä. Syyskuun saldoksi hänelle tuli 6 ottelussa 4 maalia sekä 1 maalisyöttö ja hänet valittiin myös La Ligan syyskuun parhaaksi pelaajaksi. Lokakuun peleissä Yamalista tuli nuorin maalintekijä El Clasicossa 17 vuoden ja 106 päivän ikäisenä. Hän rikkoi Alfonso Navarron vuonna 1947 tekemän ennätyksen, kun Navarro iski tuolloin maalin ollessaan 17 vuoden ja 356 päivän ikäinen. Yamal kärsi lokakuussa myös jalan rasitusvammasta, mutta hän ei joutunut jättämään sen takia kuin yhden maaottelun välistä. Marraskuussa Mestarien Liigan ottelussa Red Star Belgradea vastaan Yamal sai kovan iskun nilkkaansa, jonka seurauksena hän joutui jättämään välistä kaksi La Liga -ottelua ja yhden Mestarien liigaottelun. Joulukuussa paluuottelussaan aloituskokoonpanoon Yamal syötti kaksi maalia Mallorcaa vastaan. Mestarien liigan ottelussa 10.12. Dortmundia vastaan Yamal syötti ottelun voittomaalin 85. peliminuutilla Ferran Torresin viimeistellessä maalin. Hänet valittiin ottelun parhaaksi pelaajaksi, joka oli ensimmäinen POTM palkinto hänelle Mestarien liigassa. Vuoden 2024 toiseksi viimeisessä ottelussa Leganesia vastaan Yamal sai kovan osuman jalkaansa taklauksesta, josta hän sai nilkan nivelsiteen vamman. Hän joutui jättämään vamman vuoksi vuoden viimeisen ja vuoden 2025 ensimmäisen ottelun välistä. 8\. tammikuuta 2025 Barcelona kohtasi Athletic Bilbaon Supercopan välieräottelussa, jossa Yamal viimeisteli Barcelonan toisen osuman ottelun päättyessä 2–0 Barcelonan voittoon. Supercopan finaalissa 12. tammikuuta Barcelonaa vastaan tuli oman välieräottelunsa 3–0 luvuin voittanut Real Madrid. Yamal viimeisteli ottelussa Barcelonan ensimmäisen maalin, kun ottelu päättyi Barcelonan voittoon lukemin 5–2. Kahdessa tammikuun La Liga -ottelussa hän merkkautti yhden maalisyötön. 29. tammikuuta olleessa Mestarien Liigavaiheen viimeisessä alkulohkon ottelussa Yamal teki ottelun avausmaalin Atalantaa vastaan ja hänet valittiin ottelun parhaaksi pelaajaksi. == Maajoukkueura == Yamal on pelannut useissa Espanjan nuorisomaajoukkueissa. Alle 17-vuotiaiden Euroopan-mestaruuskilpailuissa 2023 hän oli turnauksen maalintekijätilaston kärjessä neljällä maalilla, jotka hän teki alkulohkossa Sloveniaa ja Serbiaa, puolivälierässä Irlantia ja tappiollisessa välierässä Ranskaa vastaan.https://www.transfermarkt.com/u17-europameisterschaft-2023/startseite/pokalwettbewerb/7E23 === Kausi 2023–2024 === Yamalista tuli 8. syyskuuta 2023 Espanjan A-maajoukkueen nuorin pelaaja ja maalintekijä 16 vuoden ja 57 päivän ikäisenä, kun hän EM-karsintojen vierasottelussa Georgiaa vastaan tuli loukkaantuneen Dani Olmon tilalle ottelun 44. minuutilla ja teki joukkueensa seitsemännen maalin 74. minuutilla. Hän pelasi seuraavan EM-karsintaottelun kotikentällä Kyprosta vastaan avauskokoonpanossa ja teki kolmannessa A-maaottelussaan marraskuussa 2023 toisen A-maaottelumaalinsa vierasottelussa Kyprosta vastaan. Hän pääsi kentälle myös EM-karsintojen päätösottelussa kotikentällä Georgiaa vastaan. Maalis-kesäkuussa 2024 Yamal pelasi ystävyysotteluissa Kolumbiaa, Brasiliaa ja Pohjois-Irlantia vastaan ja antoi sekä Brasilia- että Pohjois- Irlanti-ottelussa kaksi maalisyöttöä. Hänet valittiin Espanjan EM-joukkueeseen kaikkien aikojen nuorimpana pelaajana. === Jalkapallon EM-kilpailut 2024 === Yamalista tuli 15. kesäkuuta 2024 EM-kilpailujen nuorin pelaaja, kun hän oli avauskokoonpanossa Espanjan Kroatiaa vastaan pelaamassa vuoden 2024 EM- kilpailujen avauskierroksen ottelussa 16 vuoden ja 338 päivän ikäisenä. Edellinen ennätys oli puolalaisen Kacper Kozłowskin 17 vuotta ja 246 päivää. Samassa ottelussa hänestä tuli nuorin EM-kilpailuissa maalisyötön antanut pelaaja. Hänestä tuli 30. kesäkuuta 2024 myös nuorin EM-kilpailujen pudotuspelivaiheessa esiintynyt pelaaja, kun hänet nimettiin Espanjan avauskokoonpanoon neljännesvälieräotteluun Georgiaa vastaan 16 vuoden ja 353 päivän ikäisenä. Edellinen ennätys oli englantilaisen Jude Bellinghamin 18 vuotta ja 4 päivää. Samassa ottelussa hänestä tuli nuorin EM-kilpailujen pudotuspelivaiheessa maalisyötön antanut pelaaja. Puolivälieräottelussa Saksaa vastaan 5. heinäkuuta 2024 Yamal syötti ottelun avausmaalin. Hän nousi EM- kilpailujen maalisyöttötilaston kärkipaikalle sillä hetkellä kolmella maalisyötöllä. Välieräottelussa Ranskaa vastaan Yamalista tuli EM-kilpailujen historian nuorin maalintekijä 16 vuoden ja 362 päivän ikäisenä. Nuorin maalintekijä ennen häntä oli sveitsiläinen Johan Vonlanthen 18 vuoden ja 141 päivän ikäisenä. Maali valittiin myöhemmin myös EM-kisojen hienoimmaksi maaliksi. Hänet valittiin myös ottelun parhaaksi pelaajaksi ja hänestä tuli samalla nuorin pelaaja, joka valittiin EM-kilpailuissa ottelun parhaaksi pelaajaksi. Hänestä tuli nuorin EM-finaalissa pelannut pelaaja 14. heinäkuuta 2024, kun hänet valittiin Espanjan avauskokoonpanoon 17 vuoden ja 1 päivän ikäisenä. Edellinen ennätys oli portugalilaisen Renato Sanchesin 18 vuotta ja 328 päivää. Hänestä tuli myös ylipäätään nuorin pelaaja joka pelaa arvokisojen finaalissa rikkoen brasilialaisen Pelén MM-kisoissa 1958 tekemän ennätyksen 17 vuotta ja 249 päivää. Samassa ottelussa hänestä tuli ensimmäinen espanjalainen, joka kokoaa EM-kilpailuissa neljä maalisyöttöä hänen syötettyä Espanjan avausmaalin. Espanja voitti finaalin lukemin 2–1 ja hänestä tuli samalla nuorin jalkapallon EM-kultamitalisti. Hän syrjäytti tässä tilastossa edellä mainitun Sanchesin. Hänet valittiin ottelun jälkeen kisojen parhaaksi nuoreksi pelaajaksi. Hän voitti myös EM-kilpailujen maalisyöttötilaston neljällä syötöllä, joista kolme tuli pudotuspelivaiheessa. Hänet valittiin myös kisojen Team of Tournament -joukkueeseen. Kaudella 2023–2024 hän pelasi yhteensä 14 A-maaottelua, joissa hän merkautti 3 maalia ja 8 maalisyöttöä. == Saavutukset ja ennätykset == Joukkuesaavutukset * EM- kilpailujen mestaruus 2024 * La Ligan mestaruus 2022-2023 * Espanjan Supercupin mestaruus 2025 Yksilösaavutukset • Ballon d'Or ehdokkuus: 2024 • Kopa Trophy: 2024 • Golden Boy: 2024 • The Best FIFA Men's 11: 2024 • IFFHS Men’s World Team: 2024 • La Ligan kuukauden paras nuori (U23) pelaaja: elokuu 2023, elokuu 2024 • La Ligan kuukauden pelaaja: syyskuu 2024 • La Ligan kauden paras nuori (U23) pelaaja: 2023-2024 • La Ligan kuukauden maali: maaliskuu 2024 • La Ligan kauden maali: 2023-2024 • EM-kisojen Young player of The Tournament: 2024 • EM-kisojen Team of the Tournament: 2024 • EM- kisojen Goal of the Tournament: 2024 • Golden Boy The Youngest: 2023 • Globe Soccer Awards - Emerging Player: 2024, 2025 • IFFHS Nuorten pelaajien (U20) UEFA joukkue: 2023 • IFFHS Maailman paras nuori pelaaja (U20): 2024 • U17 EM-kisojen paras maalintekijä: 2023 • U17 EM-kisojen Team of Tournament: 2023 Ennätykset (kootut) Nuorin FC Barcelonan pelaaja: 15 vuotta ja 290 päivää Nuorin La Ligan voittanut pelaaja: 15 vuotta ja 305 päivää Nuorin La Liga -ottelun avauskokoonpanoon nimetty pelaaja: 16 vuotta ja 38 päivää Nuorin La Ligassa maalisyötön antanut pelaaja: 16 vuotta ja 45 päivää Nuorin Espanjan A-maajoukkueen pelaaja: 16 vuotta ja 57 päivää Nuorin Espanjan A-maajoukkueen maalintekijä: 16 vuotta ja 57 päivää Nuorin Mestarien liigaottelun avauskokoonpanoon nimetty pelaaja: 16 vuotta ja 83 päivää Nuorin La Ligan maalintekijä: 16 vuotta ja 87 päivää Nuorin Mestarien liigan pudotuspelivaiheessa pelannut pelaaja: 16 vuotta ja 223 päivää Nuorin FC Barcelonassa 50 ottelua pelannut pelaaja: 16 vuotta ja 311 päivää Nuorin EM- kilpailuissa pelannut pelaaja: 16 vuotta ja 339 päivää Nuorin EM-kilpailuissa maalisyötön antanut pelaaja: 16 vuotta ja 339 päivää Nuorin EM-kilpailujen pudotuspelivaiheessa pelannut pelaaja: 16 vuotta ja 358 päivää Nuorin EM- kilpailujen maalintekijä: 16 vuotta ja 362 päivää Nuorin EM-kilpailujen ottelun parhaaksi pelaajaksi nimetty pelaaja: 16 vuotta ja 362 päivää Nuorin arvokisojen finaalissa pelannut pelaaja: 17 vuotta ja 1 päivä Nuorin arvokisojen kultaa saavuttanut pelaaja: 17 vuotta ja 1 päivä Nuorin pelaaja, jonka markkina-arvo yli 100 miljoonaa (Transfermarkt): 17 vuotta ja 5 päivää Nuorin Ballon d'Or palkinnon ehdokkaaksi nimetty pelaaja: 17 vuotta ja 53 päivää Nuorin El Clásicossa maalin tehnyt pelaaja: 17 vuotta ja 106 päivää Nuorin Ballon d'Or äänestyksessä TOP10-sijoittunut pelaaja: 17 vuotta ja 107 päivää Nuorin Kopa Trophy -palkinnon voittanut pelaaja: 17 vuotta ja 107 päivää Korkeimman Transfermarkt arvon omaava espanjalainen jalkapalloilija: 180 miljoonaa == Muuta == Yamal on kotoisin köyhältä ja huonomaineiselta Rocafondan asuinalueelta, joka sijaitsee Matarón kaupungissa Barcelonan maakunnassa. Hän viittaa kaupunkiin tuulettamalla toisinaan näyttäen sormillaan ”304”, joka viittaa Rocafondan postinumeroon 08304. EM-kilpailujen mestaruuden jälkeen Yamal esiintyi kentällä Espanjan paidan lisäksi myös Matarón kaupungin lipun kanssa. Yamal oli jo nuorena suosittu nimi myös sosiaalisen median kanavissa. Hänellä oli jo 16-vuotiaana Instagramissa yli 10 miljoonaa seuraajaa ja 17-vuotiaana yli 25 miljoonaa seuraajaa. Yamal käytti nuorempana myös TikTok-sovellusta, jossa hänellä oli yli 25 miljoonaa seuraajaa tammikuussa 2025. == Uran tilastot == === Seurajoukkue === Seura Sarjakausi Sarjaottelut Mestarien Liiga Copa del Rey Supercopa Yhteensä Sarja O M S O M S O M S O M S O M S FC Barcelona B 2022-23 Primera Federación 1 0 0 – – – 1 0 0 FC Barcelona 2022–23 La Liga 1 0 0 0 0 0 0 0 0 0 0 0 1 0 0 2023–24 37 5 5 10 0 2 1 1 0 2 1 0 50 7 7 2024–25 18 5 10 7 2 2 1 1 1 2 2 0 28 10 13 Yhteensä 55 10 15 17 2 4 2 2 1 4 3 0 79 17 20 Päivitetty 30.1.2025 === Maajoukkue === Maajoukkue Vuosi Ottelut Maalit Syötöt Espanja 2023 4 2 0 2024 13 1 9 Yhteensä 17 3 9 Päivitetty 25.10.2024 == Lähteet == == Aiheesta muualla == Luokka:Espanjalaiset jalkapalloilijat Luokka:Vuonna 2007 syntyneet Luokka:Elävät henkilöt